Taas võime tuua näite automaailmast - mootorite forsseerimine, nitrod ja turbod, keremodifikatsioonid - kõik selleks, et ehitada endale võimsam, kiirem ja üleüldse vingem masin. Ning sama võistluslik moment liigutab tagant arvutite "raua" ja tarkvara tuunijaid. Maailmas on palju "tviikerite"  ja ülekiirendajate veebilehti, peetakse ametlikke ja mitteametlikke edetabeleid, jagatkse maailmarekordeid jne. Ning kui algselt oli see arvutifriikide pärusmaa ja tootjad püüdsid igati tuunimisvõimalusi kinni keerata, siis mõned tagasi toimus nende psühholoogias järsk kannapööre. Tabati ära, et tootes raudvara, millel on tehtud palju rekordeid ning võidetud tippkonkursse on ju hindamatu reklaam. (Taas meenutagem analoogiat autotööstusega, kes ammu juba tabas vormelite ja rallide tähtsuse tootemarketingis  kui ka -arenduses).